stanford-oval/wikipedia huggingface dataset:
תיכון הרטמן
הערות שוליים

↑  נפתחת הרשמה לישיבה תיכונית חדשה ליד מכון שלום הרטמן ללימודי היהדות בירושלים, כל העיר, 22 בפברואר 1985
↑  12 במרץ 2021, תיכון הרטמן לבנים זכה בפרס 'אות הנשיא לתקווה ישראלית', באתר מכון הרטמן-מרכז פלורליסטי למחקר, להגות, ולחינוך יהודי, ‏2021-03-12
↑  מנהל בית הספר שאול דוד בהענקת פרס אות הנשיא לתקווה ישראלית, נבדק ב-2021-06-09
↑  בתום דרמה: שני חתנים זכו בחידון התנ"ך לנוער, באתר "סרוגים", 5 במאי 2022
↑  תמר טרבלסי חדד, קובי נחשוני, שני מנצחים בחידון התנ"ך העולמי: הלל מירושלים ודביר חיים מצפת, באתר ynet, 5 במאי 2022
תותח 18 ליטראות

| --- | --- |

צוות תותח אוסטרלי בקרבות איפר, 28 בספטמבר 1917
 מידע כללי
 סוג:  מודל נשק 
 מדינה מייצרת:  הממלכה המאוחדת הממלכה המאוחדת האימפריה הרוסית האימפריה הרוסית אירלנד אירלנד פינלנד פינלנד אסטוניה אסטוניה
 יצרן:  ארמסטרונג ויטוורת' 
 משתמשים עיקריים:  הצבא הבריטי 
 שנת ייצור:  1904-1945
 תקופת השימוש:  1904–1945 (כ־41 שנים) 
 מערכה מרכזית:  מלחמת העולם הראשונה המלחמה האנגלו-אפגנית השלישית מלחמת האזרחים ברוסיה מלחמת האזרחים האירית מלחמת העולם השנייה מלחמת ההמשך
 יחידות שיוצרו:  10,469 
 מידע טכני
 אורך:  2,460 מ"מ 
 רוחב:  1.91 מטר
 משקל:  1.282 טון
 מהירות:  492 מ'/ש' 
 צוות:  6
 מערכות נשק
 קליבר:  83.8 מ"מ ("3.3)
 אורך קנה:  2.34 מטר
 סוגי תחמיש:  חודר שריון, עשן, גז, תאורה, תבערה, רסס, חנ"מ
 משקל פגז:  8.4 ק"ג, 10 ק"ג עם המעטפת
 זווית צידוד:  4.5° (דגם 1-4), 25° (דגם 5)
 זווית עלרוד:  5°- עד 16°+ (דגם 1 ו-2), 30°+ (דגם 3), 37°+ (דגם 4)
 מהירות לוע:  492 מטר לשנייה
 טווח מקסימלי:  5,996 מטר (דגם 1 ו-2), 7,100 מטר (כשהגורר מחופר), 8,500 מטר (דגם 3-5)
 
תותח 18 ליטראות (באנגלית: QF 18 pounder Gun, תותח מהיר ירי 18 ליטראות) היה תותח השדה הסטנדרטי בצבא הבריטי בתקופת מלחמת העולם הראשונה. בתקופת המלחמה הפך התותח לעמוד השדרה של הארטילריה הבריטית ויוצר במספרים גדולים (כ-10,500). כמו כן, השתמשו בו חילות חבר העמים הבריטי בכל זירות הלוחמה והחיילים הבריטים ברוסיה ב-1919. בתחילה הוא נגרר על ידי סוסים ובשנות ה-30 עבר לגרירה ממוכנת.

גרסתו הראשונה הוצגה ב-1904 וייצור גרסאותיו השונות נמשך עד 1942. בין שתי מלחמות העולם הוא היווה את הבסיס לתותח החדש בן ה-25 ליטראות שירש את מקומו כתותח העיקרי של בריטניה בסוף מלחמת העולם השנייה ולאחריה.
הערות שוליים

↑  שישה אנשים נדרשו להפעלתו. עוד 4 אנשים היו אחראים לאספקה רציפה של התחמושת ונשארו מאחורי הקווים עד למקרה הצורך, כך שהצוות המלא היה מורכב מ-10 אנשים
ערך זה הוא קצרמרבנושא אמצעי לחימה. אתם מוזמנים לתרום לוויקיפדיה ו.
תעלומת האליבי החסר

| --- | --- |

 מבוסס על:  Ordeal by Innocence 
 סוגה:  סדרת מתח, סדרת דרמה, סדרה המבוססת על ספר 
 כותבים:  שרה פלפס 
 בימוי:  Sandra Goldbacher 
 שחקנים:  ביל ניי  אליס איב  אנתוני בויל  אנה צ'נסלור  מת'יו גוד 
 ארץ מקור:  הממלכה המאוחדת 
 שפות:  אנגלית 
 מספר פרקים:  3 
 הפקה
 חברת הפקה:  מאמות' סקרין 
 שידור
 רשת שידור:  BBC One 
 תקופת שידור מקורית:  1 באפריל 2018 – 15 באפריל 2018 
 קישורים חיצוניים
 אתר רשמי
 דף התוכנית ב-IMDb
 
תעלומת האליבי החסר (באנגלית: Ordeal by Innocence) היא סדרת דרמה בת שלושה פרקים של ה-BBC, ששודרה לראשונה באפריל 2018. הסדרה מבוססת על רומן באותו שם מאת אגאתה כריסטי, והיא העיבוד השלישי של הספר שנעשה למסך. בדרמה מככבים מורבן כריסטי, ביל ניי, אנה צ'נסלור, אליס איב ואלינור טומלינסון.
לפי התכנון המקורי, הסדרה הייתה אמורה להיות משודרת ב-BBC במסגרת תוכניות חג המולד. אבל השידור עוכב בשל האשמות בתקיפה מינית של אד וסטוויק, שגילם דמות בסדרה. הוא נאלץ לפרוש, והסצנות בהשתתפותו צולמו מחדש עם השחקן כריסטיאן קוק.
הסדרה קיבלה ביקורות חיוביות, אם כי גם תגובות חריפות על השינויים שנעשו בעלילה. הבימוי והעיצוב זכו לשבחים מיוחדים. ב-11 במרץ 2019 יצאה הסדרה על גבי DVD בהוצאת Universal Pictures UK.
תקציר עלילה

היורשת העשירה, רייצ'ל ארגייל, נרצחת בבית האחוזה המפואר שלה בו היא חיה עם בעלה ליאו; ילדיהם המאומצים מרי, מיקי, ג'ק, טינה והסטר; ועם המשרתת שלהם קירסטן. החשוד ברצח הוא ג'ק, שטביעות האצבע שלו מתגלות על כלי הרצח, אבל הוא נהרג בכלא עוד לפני שהספיק לעמוד לדין.
כשנה וחצי אחר כך המשפחה מתכוננת לקראת חתונתם של ליאו ומזכירתו, גוונדה ווהן, למורת רוחם של הילדים. לבית מגיע זר בשם ארתור קלגרי, ומספק אליבי עבור ג'ק. לדבריו הוא הסיע את ג'ק במכוניתו בזמן הרצח. קלגרי טוען שהוא מדען שעבד מאז באזור הארקטי, ולכן שמע על המקרה רק אחרי חזרתו. ליאו חושב שהוא נוכל, ומיקי מאיים עליו. בהמשך פונה אליו בעלה של מרי, פיליפ דורנט, ומציע לו לשתף פעולה כדי לסחוט כספים מהמשפחה. בפלאשבקים מתגלה שרייצ'ל הייתה אם אכזרית וחסרת אהבה, שהתנכרה לילדיה, ולכל אחד מהם היה מניע לרצוח אותה.
כשקלגרי חוזר לבית האחוזה, מנסה מכונית לפגוע בו והוא מצליח להתחמק ממנה, אבל בהתנגשות נהרג נהג המכונית, בלמי גולד, השוטר שחקר את רציחתה של רייצ'ל. קלגרי נפגש שוב עם ליאו ומודה בפניו שהוא שיקר אודות עברו. הוא היה מדען שעבד על פיתוח פצצת אטום, וסבל אחר כך מהתמוטטות נפשית. בליל הרצח הוא ברח מבית החולים לחולי נפש, ונתפס אחרי שהסיע את ג'ק. עוד סיפר שהוא ראה עוד אדם באותו לילה שנמצא בדרך לאחוזה. דורנט, שהכעיס רבים מבני המשפחה, מתעמת עם הרוצח, שהורג אותו באמצעות מנת יתר של סמים.
למחרת, ליאו וקלגרי מגלים את גופתו של דורנט. הילדים בבית ארגייל וקירסטן מתחילים להבין מה קרה. בפלאשבקים רואים את האירועים שהביאו לרצח. ג'ק התעמת עם אימו וסיפר לה על הרומן בין מיקי לטינה. בתגובה היא מגלה לו שקירסטין היא אימו הביולוגית וליאו הוא אביו. מה שגורם לג'ק לברוח מן הבית. רייצ'ל מגלה שליאו וגוונדה מנהלים רומן, ומאיימת עליו בגירושים. ליאו מכה אותה עד מוות באמצעות פסלון מצרי שבחדרו. בלמי גולד עוזר לליאו להטיל את האשמה על ג'ק, כדי להתנקם בו על הרומן שלו עם אשתו. כדי למנוע מג'ק לגלות את האמת על הוריו, ליאו ובלמי דואגים שהוא ייהרג לפני שיעמוד לדין.
בהמלצת ליאו נלקח קלגרי לבית חולים לחולי נפש. קירסטן והילדים מתעמתים עם ליאו. בהמשך אותו היום ליאו נעלם והשוטרים מחפשים אותו. לאחר זמן מה האחים לבית ארגייל מבקרים את קלגרי בבית החולים, וקירסטן בודקת את מצבו של ליאו, שכלוא במקלט האטומי של המשפחה.
תקציר עלילה > הבדלים בין הסדרה לרומן

כמו רומנים רבים של אגאתה כריסטי, העלילה של "תעלומת האליבי החסר" מתרחשת באזור המערבי של אנגליה. ההפקה העבירה את המיקום לסקוטלנד והסדרה צולמה בסביבות אינברקיפ.
שם המשפחה בספר הוא Argyle, ובסדרה האיות הוא Argyll (ההגייה זהה בשני המקרים). החשוד העיקרי ברצח, ג'ק, נקרא ברומן ג'אקו. הוא מת בכל מדלקת ריאות ולא מוכה למוות כמו בסדרה.
גם בדמויות היו שינויים אחדים. קירסטן לינדסטרום מתוארת ברומן כאישה נורדית בגיל העמידה. לפרט זה יש חשיבות בפתרון התעלומה. בסדרה היא מתוארת כאישה סקוטית בשנות השלושים לחייה, שהייתה אף היא אסופית של רייצ'ל. עלילת המשנה לפיה היא וליאו הם הוריו של ג'ק נוצרה עבור הסדרה. ד"ר קלגרי מצטייר כאדם עם הפרעה נפשית, מה שמעמיד בספק את עדותו. בספר העדות שלו נראית אמינה כבר מההתחלה. דמויות אחרות כמו גוונדה ווהן, מרי דוראנט והסטר מתוארות בצורה פחות ביקורתית מאשר ברומן. גוונדה היא שתלטנית, מרי ממורמרת מאוד, והסטר היא אלכוהוליסטית בסתר.
סיום הסדרה שונה לחלוטין מן הרומן. בספר, הרוצחת היא קירסטן, שג'אקו מפתה אותה ומורה לה להרוג את ריי'צל. ג'אקו מנסה ליצור לעצמו אליבי באמצעות קלגרי, אבל השוטרים אינם מצליחים לאתר אותו.
צוות השחקנים

ביל ניי – ליאו ארגייל, אב המשפחה, בעלה של רייצ'ל, מאורס לגוונדה
אנתוני בויל – ג'ק ארגייל, בן מאומץ של רייצ'ל, מואשם ברצח
אנה צ'נסלור – רייצ'ל ארגייל, האם וקורבן הרצח
מורבן כריסטי – קירסטן לינדסטרום, סוכנת הבית
קריסטל קלארק – טינה ארגייל, בת מאומצת
כריסטיאן קוק – מיקי ארגייל, בן מאומץ
אליס איב – גוונדה ווהן, מזכירה לשעבר, מאורסת לליאו
מת'יו גוד – פיליפ דורנט, בעלה של מרי
אלה פורנל – הסטר ארגייל, בת מאומצת
אלינור טומלינסון – מרי דורנט, בת מאומצת, אשתו של פיליפ
לוק טרדוויי – ד"ר ארתור קלגרי, האליבי של ג'ק
בריאן מקארדי – בלאמי גולד, בלש במשטרה
לוק מארי – ג'ק הצעיר
היידן רוברטסון – הסטר הצעירה
קטרינה מקניקול – מרי הצעירה
ריס למברט – מיקי הצעיר
פרנסס גריי – לידיה גולד, אשתו של בלאמי
סמי מור – קלייב
סנדי בצ'לור – סיימון
סטיוארט מקווארי – רופא
אלכסנדרה פיני – קירסטן הצעירה
הפקה

את דרמת המסתורין עיבדה למסך התסריטאית שרה פלפס, שעיבדה גם שני ספרים נוספים של כריסטי עבור ה-BBC ("ולא נותר אף אחד" ו"עדת התביעה").
המיני-סדרה צולמה בעיירה אינברקיפ ובסביבותיה, שנמצאת באזור אינברקלייד מערבית לגלאזגו. בית ארדגוואן (Ardgowan House) שימש לצילומי האחוזה סאני פוינט.
התכנון המקורי היה לשדר את הסדרה בחג המולד ובתחילת שנה חדשה של שנת 2017/2018, אבל היא בוטלה בשל האשמות בתקיפה מינית של אד וסטוויק. הסדרה שודרה בתקופת חג הפסחא ב-2018 בשלושה חלקים.
הערות שוליים

↑  "Agatha Christie: Ordeal By Innocence [DVD]". Amazon.co.uk. נבדק ב-13 בינואר 2019. {{cite web}}:  (עזרה)
↑  Webb, Claire (1 באפריל 2018). "Where is BBC Agatha Christie drama Ordeal by Innocence filmed?". Radio Times. נבדק ב-3 באפריל 2018. {{cite web}}:  (עזרה)
↑  Coulter, Paul John (10 בינואר 2018). "Film star Bill Nighy set for Ardgowan House return to re-shoot Agatha Christie drama". Greenock Telegraph. נבדק ב-3 באפריל 2018. {{cite news}}:  (עזרה)
↑  Zemboy, James (2008). The Detective Novels of Agatha Christie: A Reader's Guide. Jefferson, N.C.: McFarland & Co., Publishers. p. 312. ISBN 978-0-7864-3914-0.
↑  Billen, Andrew (31 במרץ 2018). "Ordeal by Innocence: the Christie Mystery that almost got away". The Times. No. 72497. Saturday Review. p. 4. ISSN 0140-0460. {{cite news}}:  (עזרה)
↑  "Episode 1, Series 1, Ordeal by Innocence - Credits - BBC One". bbc.co.uk. נבדק ב-2 באפריל 2018. {{cite web}}:  (עזרה)
↑  "Meet the cast of Agatha Christie drama Ordeal by Innocence". Radio Times. 1 באפריל 2018. נבדק ב-2 באפריל 2018. {{cite web}}:  (עזרה)
↑  Billen, Andrew (31 במרץ 2018). "Ordeal by Innocence: the Christie Mystery that almost got away". The Times. No. 72497. Saturday Review. pp. 4–5. ISSN 0140-0460. {{cite news}}:  (עזרה)
↑  Hughes, Sarah (25 במרץ 2018). "Shot and shot again: the Agatha Christie TV mystery that rose from the dead". The Guardian. נבדק ב-2 באפריל 2018. {{cite news}}:  (עזרה)
↑    Michael Hogan, ‏Ordeal by Innocence, review – this gripping, all-star whodunit was well worth the wait, The Telegraph, 1 April 2018
↑  Clay, Joe (14 באפריל 2018). "Critic's choice; Ordeal by Innocence". The Times. No. 72509. Saturday Review. p. 28. ISSN 0140-0460. {{cite news}}:  (עזרה)
תעלת רידו

תעלת רידו (אנגלית Rideau Canal; צרפתית Canal Rideau) היא תעלת שיט לאורך נתיב של 202 ק"מ בפרובינציית אונטריו בקנדה, המחברת בין אוטווה ונהר אוטווה מצפון, לבין העיר קינגסטון שלחופי ימת אונטריו מדרום. התעלה נחפרה בראשית המאה ה-19 מסיבות אסטרטגיות ופוליטיות, כאשר האימפריה הבריטית ששלטה בקנדה נאבקה בארצות הברית על השליטה באזור. התעלה נועדה להבטיח לבריטים עורק שיט בטוח העוקף את עמק נהר סנט לורנס הפגיע, והיא שילבה קטעי נהרות ומספר אגמים. תעלת רידו נפתחה לתנועה בשנת 1832 והיא פעילה גם כיום. בשנת 2007 הוכרזה התעלה כאתר מורשת עולמית.
היסטוריה

לאחר מלחמת העצמאות של ארצות הברית, אלפי אנשים היגרו צפונה מתחומי ארצות הברית לאזור המהווה כיום את קנדה. אחד מאזורי ההתיישבות העיקריים של מהגרים אלה, אשר כונו "הנאמנים" ("the loyalists"), היה לאורך הנהרות רידו וצ'טראקי מצפון לנהר סנט לורנס, אך נתיבי השיט הלקויים באזור האטו את פיתוחו. עם זאת, המניע העיקרי בפיתוח דרכי השיט לאורך נהרות אלה היה פוליטי ואסטרטגי, ונועד להבטיח עורק תעבורה מוגן. מלחמת 1812 בין ארצות הברית לבריטניה הבהירה את פגיעותו של נתיב השיט העיקרי של הקולוניה לאורך נהר סנט לורנס שהיה חשוף להתקפות אמריקאיות בחלקים נרחבים מהנתיב בין מונטריאול לימת אונטריו. לאחר תום המלחמה, המשיכה ארצות הברית ונתפסה בעיני השלטונות הבריטיים כגורם מאיים, ואלה החלו לבדוק חלופות אפשריות לנתיב השיט העיקרי בקולוניה.
המיזם תפס תאוצה של ממש עם עריכת שני מחקרים בשנים 1824 ו-1825, וב-1826 הופקד ג'ון ביי (John By) מחיל ההנדסה המלכותי על מימושו. לפי מחקרים אלה אורכו הכולל של נתיב השיט נועד להשתרע על פני 202 ק"מ, ועל מנת לעקוף מפלים וביצות בנהרות הקיימים, נדרשה חפירת תעלה באורך של 40 ק"מ. ביי נקט בגישה לפיה יש לממש את המיזם בדרך של הקמת סכרים ותאים גבוהים אשר יגשרו על הבדלי הגבהים הטופוגרפיים באזור ויתגברו על המכשולים הטבעיים. ביי אף ניסח את ממדי התאים כך שיתאימו לספינות הקיטור שהופיעו אותה עת בצפון אמריקה. בניית התעלה החלה ב-1828 ו-6,000 איש במספר אתרים לאורך הציר השלימו את העבודות בשנת 1832.
כאלף איש מצאו את מותם במחלות ובתאונות במהלך עבודות ההקמה של התעלה, ולאורכה מספר מצבות לזכרם. עלות חפירת התעלה בסך 822,000 לירות שטרלינג הייתה עצומה וחרגה בהרבה מהתקציב. ביי הוזמן ללונדון ונחקר אודות התנהלותו בטרם נקבע כי פעל כשורה. בנוסף, תעלת רידו לא נדרשה מעולם למבחן הצבאי שהיה הסיבה העיקרית לחפירתה.
מאידך, התעלה הייתה למאיץ חשוב בהתפתחות האזור והעיר אוטווה שנקראה אז בייטאון (Bytown) על שמו של ביי, והפכה לעורק מסחרי חשוב. היא כמעט ולא התפתחה ונותרה במצבה המקורי בשל שיפור היחסים לאורך הגבול הבינלאומי ופיתוח נתיב השיט הרחב בהרבה של נהר הסנט לורנס. במחצית השנייה של המאה ה-19 הלכה התעלה ותפסה גם חשיבות תיירותית. חשיבות זו גברה במהלך המאה ה-20 וכיום שימושה העיקרי של תעלת רידו הוא תיירותי. השיט על הנתיב אפשרי מאמצע מאי עד סוף אוקטובר בכל שנה, ונמשך בן שלושה ימים בסירת מנוע ועד 10 ימים בסירת פדלים. בחורף, הופך קטע מהתעלה בעיר אוטווה לזירת ההחלקה על הקרח הגדולה בעולם. אורכו של הקטע הוא 7.8 ק"מ ושטחו שווה ערך לשטחן של 90 זירות אולימפיות.
התעלה ואתריה

לאורך התעלה 74 סכרים ו-23 מהם השתמרו במצבם המקורי. 47 התאים ערוכים ב-24 קבוצות, אורכו של כל תא מגיע עד 37.8 מטר ורוחבו המקסימלי הוא 9.1 מטר. הפרש גובהי המים בתאים מגיע עד ל-4.6 מטר. מספר אגמים משמשים כמאגרי מים בעת הקיץ ומבטיחים אספקת מים יציבה לפעילותם של תאי התעלה.
במקומות רגישים לאורך עורק התנועה הוקמו שישה קסרקטינים שארבעה מהם שרדו וכן מספר עמדות הגנה. בהמשך ובעקבות מקרי התמרדות בקולוניה הוקמו לצד מספר תאים מבנים שנועדו להגן עליהם.
מצודת הנרי (Fort Henry) נבנתה בצידו המזרחי של נמל העיר קינגסטון ב-1830, היא נבנתה לפי מודל פרוסי והייתה אמורה להיות עמידה בפני הארטילריה המתקדמת ביותר באותה תקופה. בין 1846 ל-1848 הוקמו בנמל קינגסטון ארבעת מגדלי מרטלו (Martello) שנועדו לחזק את הגנתו. שניים מהם הוקמו ממזרח לתעלה ושניים ממערב לה. המגדלים עגולים ובני שתי קומות ויש בהם מפלס לתותחים. הם הוקפו בחפיר יבש ונבנו בהתאם לתפיסה שפותחה בבריטניה בעת המלחמות הנפוליאוניות.
ראו גם

אחוזת רידו
הערות שוליים

↑  אתר העיר אוטווה
| Flag of Canada סמל אונסק"ו אתרי מורשת עולמית בקנדה |
| --- | --- | --- |
| הפארקים בהרי הרוקי הקנדיים | באנף, ג'ספר, קוטניי, יוהו (פצלי ברג'ס), האמבר, הפארק הפרובינציאלי הר אסיניבוין והפארק הפרובינציאלי הר רובסון |  |
| בשיתוף עם ארצות הברית | קלואן, הפארק הלאומי ראנגל-סנט אליאס, הפארק הלאומי גליישר ביי, טאטשנשיני-אלסק • פארק השלום הבין-לאומי ווטרטון-גליישר |  |
| פארקים לאומיים ופרובינציאליים | דינוזאור • גרוס מורן • מיגואשה • נאהאני • ווד באפלו • מיסטייקן פוינט • רייטינג-און-סטון/אייסינאיפי |  |
| אתרי טבע | צוקי מאובני ג'וגינס • אנטיקוסטי |  |
| אתרי תרבות | ל'אנס או מדוז • המרכז ההיסטורי בקוויבק סיטי • הד סמאשד אין • לוננבורג • תעלת רידו • נינסטינטס • גראן פרה • תחנת ציידי הלווייתנים הבאסקים ברד ביי • טרונדק-קלונדייק (פורט ריליאנס, דוסון סיטי, פורטי מייל, טרוצ'ק, מוסהייד) |  |
| אתרים מעורבים | פימצ'יואין אקי |  |
| --- | --- |
בקרת זהויות :  VIAF: 316742390   WorldCat (עם VIAF): 316742390 
הצלב הקלטי באוטווה שהוקם ב-2004 לזכר הפועלים שמצאו את מותם בחפירת התעלה
התעלה בחורף
סתיו אינדיאני לאורך התעלה
תותח 76 מ"מ M1902

תותח 76 מ"מ M1902 במוזיאון הצבאי בהלסינקי
תותח ה-76.2 מ"מ הדיוויזיוני מודל 1902 (רוסית : 76-мм дивизионная пушка образца 1902 года) היה תותח שדה רוסי קל שנעשה בו שימוש רב במלחמת רוסיה–יפן, מלחמת העולם הראשונה, מלחמת האזרחים ברוסיה וסכסוכים נוספים באזורי האימפריה הרוסית. גרסאות משופרות של התותח שירתו אף בשלביה הראשונים של מלחמת העולם השנייה
היסטוריה

התותח, שכונה "שלושה אינץ'" (трёхдюймовка) פותח במפעלי פוטילובסקי בסנקט פטרסבורג בשנת 1902. המתכננים הראשיים היו ל.א בישליאק, ק.מ סוקולובסקי וק.א ליפניצקי. בתכנון התותח יושמו חידושים רבים לאותה תקופה: כן עם התקנים לשיכוך רתע, מנגנוני הנמכה וצידוד, כוונות מדויקות לירי בכינון ישיר ועקיף, בריח תבריג חלקי ידני ופגז אחוד.
על מנת לאפשר יצור פשוט וזול של התותח, נעשה שימוש מקסימלי בפלדת פחמן פשוטה עם שימוש מזערי בתוספים נדירים ויקרים יחסית כניקל, מנגן וכרום. התותח ירה פגזי חומר נפץ מרסק, רסיסים או כדוריות נגד אדם. היו גם פגזי עשן, הצתה ואף פגזי נשק כימי. פגזים רבים היו צרפתיים במקורם, אך התאימו לירי גם בתותח זה.
בשירות

תותח זה היה כלי הארטילריה העיקרי של האימפריה הרוסית ומאפייניו דמו לתותחי ה-75 מילימטר הצרפתיים והגרמניים בני זמנו. לאחר התמוטטות האימפריה הרוסית ב-1917, נעשה שימוש בתותח בצבא האדום, בקרב מתנגדיו ה"לבנים", כוחות לאומניים שונים כשל הפולנים והפינים ואף בידי קבוצות אנרכיסטיות שהצליחו לשים ידן על תותחים אלו. במלחמת האזרחים ובמלחמת רוסיה-פולין (1920) הופעל ה-M1902 בהצלחה כנגד טנקי רנו FT-17 וטנקים בריטיים כ-MARK V ו"וויפט" שכן אלו ניחנו בשריון דק שהגן בעיקר בפני קליעים קלים, ואילו ה-M1902 היה בעל מהירות לוע גבוהה ומדויק בכינון ישיר.
לאחר מלחמת העולם הראשונה שיכללו רוסיה ופולין את מלאי ה-M1902 שהיה ברשותן. בפולין נוצר בשנת 1926 הדגם wz. 02/26 שהותאם מחדש לירי פגזי 75 מ"מ. בברית המועצות המשיכו בייצור המוני של התותח עד 1931, אז הוחלף בדגם המשופר שקנהו הוארך מקליבר 30 ל-40 M1902/30 וזווית הגבהתו שופרה.
שנות ה-40 של המאה ה-13

שנות ה-40 של המאה ה-13 היו העשור החמישי של המאה ה-13, החלו ב-1 בינואר 1240 והסתיימו ב-31 בדצמבר 1249.
אירועים בולטים בעולם

פרק זה לוקה בחסר. אנא תרמו לוויקיפדיה ו.
אירועים בולטים בעולם > מלחמה ופוליטיקה > מלחמות

6 בדצמבר 1240 – כוחות מונגולים בראשות באטו חאן ממשיכים בכיבוש רוס של קייב וכובשים את העיר קייב
11 באפריל 1241 – כוחות מונגולים בראשות באטו חאן מביסים את צבא הונגריה בקרב מוהי
1241 – ניצחון מונגולי מובהק על כוחות משותפות של המסדר הטווטוני ופולנים בקרב ליגניצה.
1242 – המונגולים פלשו לבולגריה ואילצו אותה לשלם דמי חסות שנתיים גבוהים.
1242 – המונגולים פולשים לאסיה הקטנה וכובשים אותה.
1242 – הפסקת הכיבושים במערב עקב מותו של אוגדיי חאן וחזרת הצבא למונגוליה.
1243 – חיימה הראשון, מלך אראגון כובש את מורסיה.
1244 – 15 ביולי – ירושלים נכבשה וחזרה לשליטה מוסלמית
17 באוקטובר 1244 – הממלוכים מביסים את ממלכת ירושלים ואת בני בריתה בקרב הירביה
23 בנובמבר 1248 – כוחות נוצריים בפיקודו של פרננדו השלישי, מלך קסטיליה כובשים את סביליה
4 בדצמבר 1248 – אליקנטה נכבשה על ידי צבא של אלפונסו העשירי, מלך קסטיליה
26 במאי 1249 – קרב פוסלטה במסגרת המאבק בין הגואלפים והגיבלינים (בין האימפריה הרומית הקדושה לבין הכס הקדוש). במסגרת הקרב נופל אנציו, מלך סרדיניה, בנו הלא חוקי של פרידריך השני, קיסר האימפריה הרומית הקדושה בשבי בבולוניה
6 ביוני 1249 – במסגרת מסע הצלב השביעי מצליחים הצלבנים להגיע לדמיאט במצרים. שליט מצרים צאלח נג'ם א-דין איוב מציע להם את ירושלים, אשקלון והגליל, אך הצלבנים מוסיפים להילחם ובמחיר דמים כבד כובשים את מנצורה
1249 – אפונסו השלישי, מלך פורטוגל כובש את פארו באזור אלגרבה מן המוסלמים ובכך משלים את הרקונקיסטה הפורטוגזית
1249 – לוחמי המסדר הטווטוני כובשים את פרוצן (שממנה תתפתח מדינת המסדר הטווטוני ומאוחר יותר פרוסיה)
1249 – בירגר יארל השוודי כובש ומבסס את נוכחות שוודיה בדרום פינלנד ובייחוד במחוז טבסטלנד
אירועים בולטים בעולם > מלחמה ופוליטיקה > סכסוכים לאומיים ואזוריים

1247 – מרד מוסלמי נגד השליטים הנוצרים בולנסיה. לאחר מספר ימים של קרבות המורדים נסוגים מהעיר.
1249 – כוחות מן העיר ליבק שורפים כליל את העיר שטרלזונד
אירועים בולטים בעולם > מלחמה ופוליטיקה > אירועים פוליטיים משמעותיים

25 ביוני 1240 – משפט פריז, בדבר אשמתם של היהודים על הכתוב בתלמוד
1242 – באטו חאן מייסד את אורדת הזהב וקובע את בירתה בסראיי
1243 – יארוסלאב השני, נסיך ולדימיר נוסע לבירת האימפריה המונגולית קרקורום ומקבל הכרה כנסיך רוסי ראשי.
1246 – גויוק ח'אן נבחר לשליט השלישי של האימפריה המונגולית.
16 בפברואר 1249 – לואי התשיעי, מלך צרפת שולח את אנדרה דה לונז'ומו למונגוליה כשגריר בחצר החאן
13 ביולי 1249 – לאחר מותו של אלכסנדר השני, מלך סקוטלנד ב-6 ביולי 1249, מוכתר בנו בן השמונה כאלכסנדר השלישי, מלך סקוטלנד
1249 – אלפונס דה פואטיה מצווה על גירוש יהודי מחוז פואטו
1249 – המורים מאבדים את השליטה על אזור אליקנטה באל-אנדלוס (ספרד)
1249 – השושלת החאפצית מכריזה על שליטה החדש אבו עבדאללה מחמד אלמסתנצר כאמיר המאמינים; הוא הופך לשליט המוסלמי החזק ביותר בדורו. בשושלת הנצרית באל-אנדלוס והשושלת המרינית בפאס מקבלות את סמכותו
1249 – אריק הרביעי, מלך דנמרק מנהיג מס על המחרשות, מה שמעורר מרד בסקניה ומקנה לו את הכינוי "אריק פרוטת המחרשות" (Plogpenning)
1249 – פו קון סי מקים את ממלכת סוקותאי, המבשרת את הקמת תאילנד
כלכלה

פרק זה לוקה בחסר. אנא תרמו לוויקיפדיה ו.
אסונות

פרק זה לוקה בחסר. אנא תרמו לוויקיפדיה ו.
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
מדע וטכנולוגיה

פרק זה לוקה בחסר. אנא תרמו לוויקיפדיה ו.
1249 – רוג'ר בייקון מפרסם כתב יד שבו הוא מתאר ייצור עדשות למשקפיים לטיפול ברוחק ראייה ואת הנוסחה הראשונה במערב לאבק שרפה
תרבות פופולרית

15 באוגוסט 1248 – החלה בניית קתדרלת קלן בסגנון גותי
אישים בולטים

פרק זה לוקה בחסר. אנא תרמו לוויקיפדיה ו.
אישים בולטים > מנהיגי עולם בולטים

דף מספרו של מתיה פריס המתאר את קרב הירביה. במרכז מתואר הקרב מימין אביר בורח משדה הקרב ומשמאל אסירים נוצריים נלקחים לשבי במצרים
תיכון וחטיבת ביניים ע"ש גולדה מאיר

| --- | --- |
סמל בית הספר

 בית ספר שש-שנתי
 מוטו:  "קשרים וכישורים להצלחה בעולם משתנה"
 השתייכות:  בית ספר ממלכתי
 תקופת הפעילות:  1989–הווה (כ־35 שנים)
 מייסדים:  עיריית נס ציונה
 מגמות:  #מסלולים ומגמות בתיכון, #כיתות מיוחדות בחטיבת הביניים
 שכבות לימוד:  ז'–י"ב
 מספר כיתות:  42
 בעלי תפקידים
 מנהל:  ירון גרבר
 באחריות:  משרד החינוך
 סגל:  כ-90 מורים ואנשי צוות
 תלמידים
 :  כ-1,200
 מיקום
 מיקום:  נס ציונה
 קואורדינטות:  31°56′3.8″N 34°47′27.3″E﻿ / ﻿31.934389°N 34.790917°E﻿ / 31.934389; 34.790917
 חטיבה ע"ש גולדה מאיר נס ציונה   תיכון ע"ש גולדה מאיר
  (למפת גוש דן מוגדלת) תיכון וחטיבת ביניים ע"ש גולדה מאיר(למפת גוש דן רגילה) תיכון וחטיבת ביניים ע"ש גולדה מאיר(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תיכון וחטיבת ביניים ע"ש גולדה מאיר(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תיכון וחטיבת ביניים ע"ש גולדה מאיר
התיכון וחטיבת הביניים ע"ש גולדה מאיר הוא בית ספר תיכון וחטיבת ביניים בנס ציונה. בית הספר נחנך בתור חטיבת ביניים בלבד ב-1989, עשור לאחר מותה של ראש הממשלה גולדה מאיר. בתחילת דרכו נקרא בית הספר "חטיבת ביניים א'" וכלל שלוש שכבות - ז–ט.
בית הספר הוא ממלכתי ומופעל על ידי אגף החינוך בעיריית נס ציונה. בבית הספר 6 שכבות והוא מונה בערך כ-1,200 תלמידים מגילאי 12 ועד 18. 
החטיבה מנוהלת בידי דיקלה פרחי בזנוס ומנהל התיכון הוא ירון גרבר.
בשנת 2013 התבטלו חטיבות הביניים בנס ציונה ובית הספר נשאר היחיד שאינו שש שנתי בנס ציונה ובכך מתנהל עם שני סמלי מוסד שונים תיכון בן-גוריון שאוחד עם חטיבת בגין בעיר. בשנת הלימודים תשע"ו סיים את לימודיו המחזור הראשון של תיכון גולדה מאיר.
מבנה

בית הספר מכיל שני בניינים מרכזיים - בניין חטיבת הביניים ובניין החטיבה העליונה. בין הבניינים ממוקמת רחבה גדולה עם ספסלים ומגרש כדורסל לרווחת התלמידים ובשולי בית הספר מאחורי הבניינים ממוקמים שטחים פתוחים. בבית הספר קיים גם בניין אשכול הפיס עם מעבדות מדעיות ואודיטוריום והוא משמש לא רק לפעילויות בית ספר אלא גם למסגרות לא פורמליות של אחר הצהריים. לצד אשכול הפיס קיים אולם ספורט "קריית החינוך" המשמש את קריית החינוך גולדה מאיר ואת עמותות הספורט מהעיר נס ציונה, הוא מכיל 765 מקומות ישיבה.
כיתות מיוחדות בחטיבת הביניים

כו"ח - ראשי תיבות של כבדי שמיעה וחירשים. קיימות 3 כיתות כו"ח בבית הספר בהן לומדים תלמידים חירשים וכבדי שמיעה מכל קצוות מטרופולין תל אביב בשיטת חינוך מיוחד ולפעמים בשילוב עם הכיתות הרגילות במקצועות מסוימים.
מצוינות מדעית-טכנולוגית - כיתה לתלמידים מצטיינים, ואלו שהוכיחו את יכולותיהם במבחן מקדים (ישנו מבחן שהתלמידים ממלאים עד כה 90 דקות על חשיבה מדעית ומתמטית ולאחר מכן יערך עם התלמידים אודישן עם המורים המקצועים). מלווה על ידי מכון ויצמן וארגון תעשיידע. במסגרת הכיתה מקבלים התלמידים 6 שעות תוספת בשבוע, שעתיים של מדעים בפיקוח מכון ויצמן(מצוינות מדעית) ושעתיים של קורסים לבחירה הממומנים על ידי ארגון תעשיידע וחברה נבחרת ועוד שעתיים מתמטיקה. במסגרת הכיתה יוצאים התלמידים לסיורים וטיולים במפעלים ובמעבדות מדעיות.
התלמידים בכיתת המצוינות אוטומטית בהקבצה א' במתמטיקה ואנגלית.
ספורט רב ענפית - כיתה המשלבת לימודים עיוניים בתחום הספורט לצד חלק מעשי בדמות אימון לשיפור מיומנויות אתלטיות, מתוך הכנה והכוונה למגמת הספורט בחטיבה העליונה המזכה בתעודת מדריך/ה מוסמך/ת ב"חדרי כושר". במסגרת הכיתה מקבלים התלמידים שלוש שעות נוספות של ספורט ושיעור אחד של אנטומיה (חינוך גופני עיוני).
מסלולים ומגמות בתיכון

בתיכון מגמות ספורט, מדעי המחשב, ביוטכנולוגיה, ביולוגיה, גאוגרפיה, כימיה, מדעי החברה, ספרות, פיזיקה, תיאטרון, מזרחנות וערבית, קולנוע ותקשורת, טכ"מ, ומינהל עסקים.
הערות שוליים

↑  רישום לחינוך העל יסודי לשנת תשע"ח 2018-2017
↑  מגמות בחט"ע, באתר תיכון גולדה מאיר